રાજકોટઃ શહેરમાં અવાર-નવાર સરાજાહેર ડખ્ખા થતાં રહે છે અને એક બીજા પર ટોળા સશસ્ત્ર હુમલા કરતાં રહે છેઃ ગમે ત્યાં ગમે ત્યારે હથીયારોમાંથી ફાયરીંગની ઘટનાઓ પણ બને છેઃ ત્યારે આજે બપોરે પોણા ચારેક વાગ્યે સામા કાંઠે બ્રહ્મક્ષત્રિયની વાડી પાસે ઉદય કારગો નજીક બે જૂથ વચ્ચેની અથડામણમાં એક જૂથે હવામાં ફાયરીંગ કરતાં ચકચાર મચી ગઇ છેઃ બનાવ સ્થળે લોકોના ટોળા ઉમટી પડ્યા છેઃ બનાવની જાણ થતાં બી-ડિવીઝનના પી.એસ.આઇ. ખાચર, મહેશગીરી, મહેશભાઇ મંઢ, અજીતભાઇ તેમજ ક્રાઇમ બ્રાંચનો કાફલો દોડી ગયો છેઃ પટેલ એમ. વિઠ્ઠલદાસ કુરીયર નામની દૂકાન ઉપર આવેલી એક અન્ય દૂકાનનું રિનોવેશન ચાલતું હોઇ તેનો કાટમાળ ફેંકવા બાબતે માથાકુટ થઇ હતીઃ સુરેશ રૈયાણી અને બીજા ૯ જણાએ માથાકુટ કર્યાનું સામે આવ્યું છે. સુરેશ સાથે કેટલાક ભરવાડ શખ્સો હોવાનું ચર્ચાય છે.